முச்சோடியம் பெண்டாபோரேட்டு

முச்சோடியம் பெண்டாபோரேட்டு (Trisodium pentaborate) என்பது Na3B5O8(OH)2*H2O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். ஓர் ஒற்றை நீரேற்றாக இச்சேர்மம் உருவாகிறது. சோடியம் நேர்மின் அயனியும் [B5O8(OH)2]3− என்ற ஈரைதராக்சிடோபெண்டாபோரேட்டு எதிர்மின் அயனியும் சேர்ந்து இச்சேர்மம் உருவாகிறது.  

இதன் மூலக்கூற்று வாய்ப்பாடு Na3B5O8·2H2O அல்லது 3Na2O5B2O3·4H2O என தவறாக வழங்கப்பட்டாலும் இது வெறுமனே சோடியம் பெண்டாபோரேட்டு என்றே அழைக்கப்படுகிறது.  ஆனால் இந்த பெயர் Na2O·5B2O3·nH2O என்ற பொது மூலக்கூற்று வாய்ப்பாடு கொண்ட சேர்மத்திற்காக மிகவும் சரியாக ஒதுக்கப்பட்டுள்ளது.

கட்டமைப்பு
முச்சோடியம் பெண்டாபோரேட்டு ஒற்றைநீரேற்று செஞ்சாய்துர படிக அமைப்பில் Pbca என்ற இடக்குழுவில் a = 880.4 பைக்கோமீட்டர், b = 1837.1 பைக்கோமீட்டர், c = 1092.4 பைக்கோமீட்டர்,  Z = 8 என்ற அணிக்கோவை அளவுருக்களுடன் மெல்லிய தட்டுகளாக படிகமாகிறது.

மேற்கோள்கள்
Silvio Menchetti and Cesare Sabelli (1977): "The crystal structure of synthetic sodium pentaborate monohydrate". Acta Crystallographica Section B, volume B33, pages 3730-3733. 

பகுப்பு:சோடியம் சேர்மங்கள்
பகுப்பு:போரேட்டுகள்